RO
C 156/46
☒
5.
Jurnalul Oficial al Uniunii Europene
3.5.2023
Modificare a caietului de sarcini al unei DOP sau al unei IGP înregistrate pentru care nu a fost publicat un document unic (sau un echivalent al acestuia), modificare ce nu trebuie considerată minoră în conformitate cu articolul 53 alineatul (2) al treilea paragraf din Regulamentul (UE) nr.
1151/2012.
Modificare (modificări) Având în vedere experiența dobândită de la stabilirea statutului de denumire protejată în ceea ce privește gestionarea aspectelor practice legate de aceasta, modificările caietului de sarcini avute în vedere sunt necesare pentru a se oferi o descriere mai detaliată a tuturor condițiilor importante de producție și de comercializare, inclusiv a diferitelor etape ale producției, precum și pentru a se asigura calitatea DOP „Vorarlberger Bergkäse”.
Fostul caiet de sarcini, format din mai multe documente și anexe separate, a fost unificat într-un singur document, revizuit și actualizat pentru a se asigura o descriere mai clară a cerințelor, în special în ceea ce privește metoda de producție și dovada originii, contribuind astfel la păstrarea calității DOP „Vorarlberger Bergkäse”.
Mai precis, aceste modificări vizează:
1.
Descrierea produsului
Textul de la punctul 5 litera (b) (Descrierea) și completările aduse acestui punct din caietul de sarcini inițial au fost incluse la punctul 4.2 (Descrierea).
La rândul său, punctul respectiv a fost împărțit în punctele 4.2.1 (Generalități) și 4.2.2 (Caracteristici).
Textul original a devenit mai specific și mai structurat.
Conținutul de grăsime în substanță uscată a fost eliminat.
Greutatea fiecărei roți de brânză a fost mărită până la 7-40 kg (în loc de 8-35 kg), iar intervalul de înălțime a formei a fost extins până la 8-12 cm (anterior 10-12 cm).
Perioada minimă de maturare a fost specificată ca fiind de 3 luni.
Punctul 5b din caietul de sarcini: „Brânza «Vorarlberger Bergkäse» este obținută din lapte crud natural (de vacă), cu o pondere a grăsimii în substanță uscată de aproximativ 50 %, și are o crustă de la spălată până la uscată, granulară, de o culoare care variază de la galben-maroniu până la maro.
Roțile de brânză cântăresc între 8 și 35 kg și au o înălțime de 10-12 cm.
Găurile rotunde, cu o dimensiune apropiată de cea a boabelor de mazăre, sunt între mate și lucioase și sunt distribuite uniform.
Brânza este fermă până la maleabilă și are o culoare care variază de la fildeșiu până la galben-deschis.
Gustul este între condimentat și picant.
Materia primă este laptele provenit de la vaci care pasc pe pășuni alpine și în văile adecvate pentru producția de brânză cu pastă tare, nefiind utilizate furaje însilozate pentru hrănirea animalelor.
Se utilizează numai cheag natural.” și completările aduse punctului 5b: „Cele mai importante caracteristici distinctive sunt, fără îndoială, respectarea strictă a normelor pentru hrănirea animalelor (a se vedea anexa), fabricile de produse lactate alpine de mici dimensiuni, maturarea manuală cu grijă a brânzei «Vorarlberger Bergkäse» și atenția acordată acestui produs, prelucrarea tradițională a laptelui crud natural și obținut de la vaci a căror alimentație nu include furaje însilozate, precum și competențele producătorilor de brânză.
Numai exploatațiile cu o gestionare a pășunilor pur extensivă, care nu produc furaje însilozate și nici nu hrănesc animalele cu acestea, au autorizația de a furniza lapte.
Fermele mixte (exploatațiile care hrănesc bovinele tinere cu furaje însilozate) nu au permisiunea de a furniza lapte.
Laptele este furnizat cel puțin o dată pe zi și prelucrat direct la fabrica de produse lactate.
Faptul că brânza se produce în exploatații de mici dimensiuni asigură menținerea producției artizanale și manipularea atentă a brânzei.
De asemenea, acestui fapt i se datorează calitatea specială și perioada lungă de valabilitate a «Vorarlberger Bergkäse».” au fost reformulate după cum urmează:
„4.2.
Descriere
4.2.1.
Generalități «Vorarlberger Bergkäse» este o brânză cu pastă tare fabricată din lapte crud, natural și obținut de la vaci a căror alimentație nu include furaje însilozate, alpin sau din văi.
Fermele care hrănesc bovinele tinere cu furaje însilozate (fermele mixte) nu au permisiunea de a furniza lapte.
Roțile de brânză cântăresc între 7 și 40 kg, au o înălțime de 8-12 cm și sunt maturate timp de cel puțin 3 luni.